En ung mand er død efter en trafikulykke sent mandag aften i det sydlige Himmerland. Bilisten ramte et vejtræ i udkanten af byen Havndal syd for Hadsund. Ulykken blev anmeldt klokken 22.47. - Der var tale om et solouheld. Føreren af bilen var en 22-årig mand fra Års, siger Peter Hunniche, vagtchef ved Østjyllands Politi. Den afdødes familie er blevet underrettet af politiet. En bilinspektør er sammen med politiet ved at finde ud af årsagen til ulykken. Det har sneet i området, og uheldet skyldes muligvis glat føre, mener politiet.

Referat:
Soloulykke i det sydlige Himmerland koster ung mand livet.